Hy is ’n alkoholis wat snags laat huis toe kom. Dan word die ligte aangeskakel en kos en koffie gemaak.
Ek het al daaroor probeer praat, maar om ’n sinvolle gesprek met ’n dronk mens te probeer voer is ’n mors van tyd.
Alkoholiste is selfsugtig en dink net aan hulself. Jy weet en ek weet hy misbruik jou goedheid, maar dit is nie so maklik om die patroon van afhanklikheid te verbreek nie.
Wanneer hy in die dag enigsins nugter is, sê vir hom jy gaan ’n veiligheidsdeur vir gebruik saans laat aanbring. Net jy sal die sleutel daarvoor hê.
Wanneer hy tuiskom, sal hy moet klop. Gee vir hom ’n tuiskomtyd wat vir jou gemaklik is met ’n speling van ’n halfuur. As hy nie daarby hou nie, moet hy ander slaapplek vir die nag vind.
Stippel dit vir hom uit: As hy by jou deur moeilikheid maak, gaan jy die polisie of die buurtwag bel.
Dié reëling kan help om ’n nuwe patroon vas te lê. Dit is dan sy keuse om sy gewoontes te verander of weg te trek.
Ek is ’n kwadrupleeg. Byna twee jaar gelede het ek by ’n vakansieoord uit my rolstoel geval en nogal lelik seergekry.
Daar is geen kitsoplossing nie, maar ’n nuwe manier van leef kan jou mettertyd die voorval help verwerk.
Veral wanneer ’n mens se leefwêreld beperk is, keer jou gevoelens jou om dié gedagtes met nuwes te vervang.
Die kuns is om beheer te kry oor die gedagtes sodra dit ontstaan en ’n nuwe gedagte gereed te hê om dit te vervang. Daardeur kan jy jou breinpatrone verander om nuwe paadjies te vorm.
Dit sal eers gebeur wanneer jy vir jou ’n spertyd stel (soos die datum waarop dit gebeur het) om jou gevoelens te verwerk.